Իրականում Ծիր-Կաթինը մի ուղղությամբ իսկապես ունի մեծ պայծառություն: Դեպի Աղեղնավորի համաստեղությունը եղած ուղղությունն է դա: Այստեղից կարելի էր եզրակացնել, որ հենց այդ ուղղության վրա էլ գտնվում է սիստեմի կենտրոնը: Բայց դա ենթադրություն էր միայն: Պետք էր ապացուցել այն ավելի համոզիչ ձևով: Որպես ապացույց ծառայել է այն հանգամանքը, որ մեր Գալակտիկայում, բացի աստղերի հիմնական զանգվածից, գոյության անեն նաև սֆերիկ բաղադրիչներ: Կան, օրինակ, այսպես կոչված, գնդաձև աստղակույտեր: Նրանք հանդիպում են ոչ միայն Գալակտիկայի հարթության մեջ, այլև նրանից դարս: